# אקספרס של חצות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אקספרס של חצות
שם הסרט במקור: | Midnight Express
בימוי: | אלן פרקר
הפקה: | אלן מרשל דייוויד פוטנאם
תסריט: | אוליבר סטון
שחקנים ראשיים: | בראד דייוויס ג'ון הארט
חברת הפצה: | Columbia Pictures
יצא לאקרנים בתאריך: | 1978 בארצות הברית
משך הקרנה: | 121 דקות
שפת הסרט: | אנגלית
תקציב: | $2,300,000
מוזיקה: | ג'יורג'יו מורודר
פרסים: | שלושה פרסי אוסקר, מועמד לסרט הטוב ביותר
דף הסרט ב-IMDb

אקספרס של חצות הוא סרט קולנוע אמריקני דרמטי משנת 1978. הסרט, בבימוי של אלן פרקר, עוקב אחר סיפורו של מבריח סמים אמריקני הנשלח לכלא התורכי לאחר שנתפס בעת פשעו. בסרט מככבים השחקנים בראד דייוויס, רנדי קווייד, ג'ון הארט ואיירין מירקל. התסריט נכתב על ידי איש הקולנוע אוליבר סטון, בהשראת ספרו האוטוביוגרפי של בילי הייז.

## [עריכה] עלילת הסרט

| פרטי עלילה ("ספוילרים") מופיעים בהמשך.

עלילת הסרט מתחילה בשנת 1970, עת גיבור הסרט, בילי הייז, נתפס על ידי שלטונות תורכיה בעוון הברחת חשיש. הייז נשלח לכלא התורכי לתקופת מאסר בת 4 שנים. הייז מתיידד עם אסירים מערביים אחרים וביחד הם מתכננים נסיון בריחה, אך זה נכשל.

לקראת תום תקופת המאסר לה נידון זוכה התביעה בערעור על עונשו וזה מועלה לתקופה בת 30 שנים. במהלך תקופת המאסר הייז חווה מאורעות קשים של התעללות נפשית, מינית ופיזית מצד הסוהרים, הנוהגים לאנוס את האסירים, מלבד אלו המשלמים להם שוחד. הסרט מתאר בסצינות גרפיות ביותר את מעשי האונס והאכזריות מצד הסוהרים בנסיונו לזעזע את הצופים.

עם הזמן הייז מגלה שאחד האסירים "הלשין" על תוכנית הבריחה הקודמת שלו לסוהרים ובכך הכשילו. הייז, שנפשו כבר התערערה עקב ההתעללות שעבר, רוצח את האסיר, ונשלח למרפאת בריאות הנפש בכלא. שם, חמש שנים לאחר שנשלח לכלא בתחילה, מתכנן הייז בריחה נוספת, הפעם תוך כדי מתן שוחד לסוהר הראשי. הסוהר מנסה לאנוס את הייז וזה הורג אותו. הייז מנצל את ההזדמנות ולובש את מדיו של תוקפו ובכך מצליח לנוס מהכלא.

## [עריכה] התגובות לסרט

הסרט זכה לתגובות נזעמות מצד תורכים רבים, אשר טענו כי הוא מגזים רבות בדרך תיאורו את הכלא התורכי ואת אכזריותם של הסוהרים בו. אוליבר סטון, אשר זכה בפרס האוסקר על התסריט, התנצל בשנת 2004 וטען כי התסריט לא פורש כהלכה.

מקור: http://he.wikipedia.org../../../%D7%90/%D7%A7/%D7%A1/%D7%90%D7%A7%D7%A1%D7%A4%D7%A8%D7%A1_%D7%A9%D7%9C_%D7%97%D7%A6%D7%95%D7%AA.html

קטגוריות: סרטים אמריקאיים | סרטי דרמה | סרטי בית סוהר | סרטים מבוססי ספרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English
- Français
- Italiano
- Русский
- Suomi
- Svenska